Nivustyräleikkauksen jälkeinen hermokipujen puudutus ja/tai
RF- ablaatio ultraääniohjauksessa

Toimenpide tehdään paikallispuudutuksessa, anestesiaa ei rutiiniomaisesti tarvita.

Toimenpiteessä ei käytetä röntgensäteilyä.

Ajan varaaminen ja yhteystiedot

Kuvantamisen ajanvaraus arkisin klo 7.45–15.30 puh. 040 5811728.

Indikaatiot / kontraindikaatiot ja riskit

**Toimenpideaika****:** puudutus 25–40 min, puudutus ja RF- ablaatio 45 min

**Indikaatiot:** edellisestä nivusalueen leikkauksesta on yli 3 kk ja kipu on persistoiva (jatkuva)

**Kontraindikaatiot:**

* Jos potilaalla on tahdistin, vaatii se anestesiavalvontaa.
	+ Tahdistinpotilaat hoidetaan B3 musculo-salissa tiistaisin.
* Ajanvarauksen yhteydessä on ilmoitettava aina, jos potilaalla on tahdistin tai jokin muu implantti kuten esim. kipustimulaattori.

**Riskit:** puuduteaineallergia tai tulehdus

Esivalmistelut

Lähetteessä on maininta, onko kyseessä puudutustesti vai hydroidissektioyritys.

Virtsarakon tyhjennys juuri ennen toimenpidettä.

Antibiottiprofylaksialle ei ole tarvetta.

Toimenpiteen vaiheet

Toimenpide suoritetaan ultraääniohjauksessa. Potilas makaa selällään toimenpiteen ajan. Röntgenlääkäri tutkii ultraäänellä toimenpidealueen ennen toimenpiteen tekemistä. Tämän jälkeen toimenpidealue pestään ja peitellään steriilillä liinalla. Röntgenlääkäri laittaa paikallispuudutuksen. Lääkeaine ruiskutetaan ohuella neulalla hoidettavalle alueelle ja tarvittaessa tehdään RFA- hoito. Toimenpiteen jälkeen pistoskohtaa painetaan ja siihen laitetaan haavaside.

Jälkihoito

Haavalappu pistopaikan päälle.

Seuranta toimenpideyksikössä 30 minuuttia.

Pistokohdan kastelua on vältettävä1 vrk ajan.

Ei vuodelepoa.